b"\n_START_ARTICLE_\nCentre C\xc3\xadvic i Cultural La Sitja\n_START_SECTION_\nHist\xc3\xb2ria\n_START_PARAGRAPH_\nL'edifici va constru\xc3\xaft l\xe2\x80\x99any 1968 per l'aleshores \xc2\xabMinisterio del Agricultura\xc2\xbb, a la darreria de l'\xc3\xa8poca de la dictadura franquista. Era destinat principalment a emmagatzemar blat tou i ordi. L\xe2\x80\x99obra en aquella \xc3\xa8poca era molt moderna, ja que tot era autom\xc3\xa0tic i l\xe2\x80\x99esfor\xc3\xa7 hum\xc3\xa0 era m\xc3\xadnim. Inicialment, el transports es feia amb carros. La superf\xc3\xadcie constru\xc3\xafda en planta \xc3\xa9s de 504m\xc2\xb2 i la seva capacitat m\xc3\xa0xima era de 3000 tones. Ha estat inactiva, com a centre d\xe2\x80\x99intervenci\xc3\xb3, des de l\xe2\x80\x99any 1987. La propietat va passar a la Generalitat qui durant uns anys la va llogar a una empresa privada de pinsos. Sota la pressi\xc3\xb3 dels ve\xc3\xafns a qui el tr\xc3\xa0nsit de molts camions despla\xc3\xafa, a principi dels anys 1990 van comen\xc3\xa7ar les negociacions amb el consistori que el 1995 va comprar l'edifici. _NEWLINE_La reforma va comen\xc3\xa7ar el 2006, segons els plans de l'arquitecte Joan Padrosa. El primer director n'\xc3\xa9s Mateu Ciurana i Xirgu. L'edifici reformat i eixamplat es va inaugurar el 24 de gener de 2010. A la quarata i cinquena planta es conserven el maquinari de la sitja."